เทียบู

เทียบู  มีชื่อในภาษาจีนกลางว่า เฉิง อู่ () เป็นบุตรชายคนโตของเทียหยกขุนนางที่ปรึกษาของโจโฉช่วงปลายยุคราชวงศ์ฮั่นตะวันออกของจีน

 ประวัติ 
ในปี ค.ศ. 220 เทียหยกบิดาของเทียบูเสียชีวิตด้วยโรคชราขณะอายุ 80 ปี เทียบูได้รับราชโองการให้สืบทอดบรรดาศักดิ์ของบิดา หลังจากเทียบูเสียชีวิต เฉิง เค่อ (程克) บุตรชายของเทียบูก็ขึ้นสืบทอดบรรดาศักดิ์ต่อมา(子武嗣。武薨，子克嗣。) จดหมายเหตุสามก๊ก เล่มที่ 14

 ในนิยายสามก๊ก 
ในนวนิยายอิงประวัติศาสตร์เรื่องสามก๊กในศตวรรษที่ 14 เทียบูปรากฏเป็นตัวละครในตอนที่ 92  เวลานั้นเทียบูทำหน้าที่เป็นที่ปรึกษาทัพในทัพวุยก๊กในการต้านทัพจ๊กก๊กที่เขาฮองเบงสัน (鳳鳴山 เฟิ่งหมิงชาน) แม่ทัพของวุยก๊กในขณะนั้นคือราชบุตรเขยแฮหัวหลิมกำลังเผชิญหน้าเตียวจูล่งขุนพลจ๊กก๊กและพ่ายแพ้ในการรบครั้งแรก เทียบูจึงแนะนำให้แฮหัวหลิมจัดวางกำลังซุ่มโจมตีและลวงข้าศึกมายังจุดซุ่ม แฮหัวหลิมปิดล้อมเตียวจูล่งได้สำเร็จและเกือบเอาชนะได้ แต่เตียวจูล่งก็ได้รับการช่วยเหลือจากกวนหินและเตียวหินที่จูกัดเหลียงส่งมาช่วยสามก๊ก (ซันกั๋วเหยี่ยนอี้) ตอนที่ 92.

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานกุรม 
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
 ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้).

หมวดหมู่:ขุนนางของวุยก๊ก